《行香子 别恨》
清代·王士禄

别恨曾谙，往事重拈。记临歧、暮色红帘。牵衣回抱，细语喃喃。

见眉痕重，泪痕滴，酒痕咸。

峡云归后，雨来空识，只宵阑、梦断魂黏。孤眠无赖，回忆何堪。

是炉香歇，发香腻，被香甘。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。